ടി20 ലോക കപ്പ് 2021: ഇന്ത്യന് ടീമിനെ പ്രഖ്യാപിച്ചു, വമ്ബന് സര്പ്രൈസ്! ഈ വര്ഷം യു.എ.ഇയില് വെച്ച് നടക്കാനിരിക്കുന്ന ടി20 ലോക കപ്പിനുള്ള ഇന്ത്യന് ക്രിക്കറ്റ് ടീമിനെ പ്രഖ്യാപിച്ചു. വിരാട് കോഹ്ലി നായകനാക്കി 18 അംഗ സംഘത്തെയാണ് പ്രഖ്യാപിച്ചിരിക്കുന്നത്. ചേതന് ശര്മയ്ക്കു കീഴിലുള്ള സെലക്ഷന് കമ്മിറ്റിയാണ് ലോക കപ്പിനുള്ള 18 അംഗ ടീമിനെ തിരഞ്ഞെടുത്തത്. മലയാളി താരം സഞ്ജു സാംസണ് ടീമില് ഇടംനേടാനായില്ല. റിഷഭ് പന്തിന് പുറമേ ഇഷാന് കിഷനാണ് ടീമിലെ മറ്റൊരു വിക്കറ്റ് കീപ്പര്. ഏറെ നാളായി വൈറ്റ് ബോള് ക്രിക്കറ്റില് ഇന്ത്യ മാറ്റി നിര്ത്തിയിരുന്ന ആര്. അശ്വിന് ടീമില് ഇടംപിടിച്ചതാണ് എടുത്ത് പറയേണ്ടത്. ഇന്ത്യന് മുന് നായകന് എം.എസ്. ധോണി ടൂര്ണമെന്റില് ഇന്ത്യയുടെ ഉപദേഷ്ടാവാകും. ഒക്ടോബര് 17ന് യു.എ.ഇയിലാണ് ടി20 ലോക കപ്പ് ആരംഭിക്കുന്നത്. ഇന്ത്യ വേദിയാകേണ്ടിയിരുന്നതാണെങ്കിലും കോവിഡ് സാഹചര്യം പരിഗണിച്ച് ലോക കപ്പ് യു.എ.ഇയില് നടത്താന് തീരുമാനിക്കുകയായിരുന്നു. സൂപ്പര് 12ല് ഗ്രൂപ്പ് രണ്ടിലാണ് ഇന്ത്യയുടെ സ്ഥാനം. ഒക്ടോബര് 24നു ചിരവൈരികളായ പാകിസ്താനെതിരേയാണ് ഇന്ത്യയുടെ ആദ്യ മല്സരം. 15 അംഗ ടീം: വിരാട് കോഹ്ലി ക്യാപ്റ്റന്, രോഹിത് ശര്മ്മ , കെഎല് രാഹുല്, സൂര്യകുമാര് യാദവ്, റിഷഭ് പന്ത്, ഇഷാന് കിഷന്, ഹാര്ദിക് പാണ്ഡ്യ, രവീന്ദ്ര ജഡേജ, രാഹുല് ചഹാര്, രവിചന്ദ്രന് അശ്വിന്, അക്സര് പട്ടേല്, വരുണ് ചക്രവര്ത്തി, ജസ്പ്രീത് ബുംറ, ഭുവനേശ്വര് കുമാര്, മുഹമ്മദ് ഷമി. സ്റ്റാന്ഡ്ബൈ ശ്രേയസ് അയ്യര്, ഷാര്ദുല് താക്കൂര്, ദീപക് ചഹാര്.